Document ID: 32006R1086

32006R1086
L 195/1
SLUŽBENI LIST EUROPSKE UNIJE
11.07.2006.
UREDBA VIJEĆA (EZ) br. 1086/2006
od 11. srpnja 2006.
o izmjeni Uredbe (EZ) br. 2866/98 o stopama konverzije između eura i valuta država članica koje usvajaju euro
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 123. stavak 5.,
uzimajući u obzir prijedlog Komisije,
uzimajući u obzir mišljenje Europske središnje banke (1),
budući da:
(1)
Uredbom Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (2) određuju se stope konverzije od 1. siječnja 1999.
(2)
U skladu s člankom 4. Akta o pristupanju iz 2003. Slovenija je država članica s odstupanjem u smislu članka 122. Ugovora.
(3)
Na temelju Odluke Vijeća 2006/495/EZ od 11. srpnja 2006. u skladu s člankom 122. stavkom 2. Ugovora o prihvaćanju jedinstvene valute u Sloveniji u siječnju 2007. (3), Slovenija ispunjava uvjete potrebne za prihvaćanje jedinstvene valute te odstupanje za Sloveniju prestaje s učinkom od 1. siječnja 2007.
(4)
Uvođenje eura u Sloveniji zahtijeva utvrđivanje stope konverzije između eura i tolara. Tu stopu konverzije treba odrediti na 239,640 slovenskih tolara prema 1 euru, što odgovara trenutačnom središnjem paritetu tolara u Europskom tečajnom mehanizmu (ERM-u II).
(5)
Uredbu (EZ) br. 2866/98 treba stoga na odgovarajući način izmijeniti,
DONIJELO JE OVU UREDBU:
Članak 1.
Na popis stopa konverzije u članku 1. Uredbe (EZ) br. 2866/98, između stopa portugalskog eskuda i finske marke umeće se sljedeće:
„= 239,640 slovenskih tolara”.
Članak 2.
Ova Uredba stupa na snagu 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. srpnja 2006.

Labels: 2
18